open-index/open-wikipedia-markdown huggingface dataset:
Вялікая (рака, басейн возера Мічыган)

**Вялікая** ці **Гранд-Рывер** (), таксама **Аваштанонг** () — рака ў Паўночнай Амерыцы ў паўднёва-заходняй частцы паўвострава Мічыган, якая ўпадае ў возера Мічыган. Гэта самая доўгая рака ў штаце Мічыган (ЗША), якая мае даўжыню 252 мілі (406 км).

Рака была вядомая сваімі парогамі даўжынёй у мілі, шырынёй 300 ярдаў і вышынёй ад 10 да 15 футаў, дзякуючы якім горад Гранд-Рапідс (літаральна "Вялікія Парогі") і быў названы. Гэтыя парогі былі затоплены пасля будаўніцтва шматлікіх плацін, пачынаючы з 1835 года, і затаплення тэрыторый за плацінамі. Рака не мела парогаў амаль стагоддзе.

У 2014 годзе ўлады вырашылі выдзеліць 342 тысячы долараў на будаўніцтва 250 міль воднага шляху ад горада Джэксан да вусця ля возера Мічыган. Праграма павінна ўключаць у сябе будаўніцтва прыстаняў і збудаванняў для байдарак і безматорных лодак.

## Крыніцы 
Катэгорыя:Рэкі Мічыгана
Катэгорыя:Басейн ракі Святога Лаўрэнція
Джаспер (акруга, Тэхас)

**Акруга Джаспер** () — акруга штата Тэхас Злучаных Штатаў Амерыкі. На 2000 год у ёй пражывала 35604 чалавек. Па ацэнцы бюро перапісу насельніцтва ЗША ў 2008 годзе насельніцтва акругі складала 34 374 чалавек. Акруговы цэнтр - горад Джаспер.
Акруга Джаспер была сфарміравана ў 1836 годзе. Названа ў гонар Уільяма Джаспера, героя вайны за незалежнасць ЗША.

Катэгорыя:Акругі Тэхаса
Джэйтан

**Джэйтан** () — горад у ЗША, размешчаны ў паўночна-заходняй частцы штата Тэхас, адміністрацыйны цэнтр акругі Кент. Насельніцтва - 534 чалавекі (2010), паводле ацэнкі Бюро перапісу ЗША ў 2016 годзе ў горадзе пражывала 507 чалавек.

Катэгорыя:Гарады Тэхаса
Кент (акруга, Тэхас)

**Акруга Кент** () - акруга ў ЗША, штаце Тэхас. Афіцыйна ўтворана ў 1876 годзе з участкаў акруг Бэр і Янг, і названы ў гонар Эндру Кента - салдата Тэхаскай рэвалюцыі, які загінуў у бітве за Алама. Па стане на 2000 год, колькасць насельніцтва складала 859 чалавек. Акруговым цэнтрам з'яўляецца горад Джэйтан.

Акруга Кент уваходзіць у спіс 5 акруг Тэхаса з дзеючым сухім законам.

Катэгорыя:Акругі Тэхаса
Атаскоса (акруга)

**Акруга Атаскоса** () — акруга штата Тэхас Злучаных Штатаў Амерыкі. На 2000 год у ёй пражывала 38628 чалавек. Па ацэнцы бюро перапісу насельніцтва ЗША ў 2008 годзе насельніцтва акругі складала 43 877 чалавек. Акруговы цэнтр - горад Джэрдантан.

Акруга Анаскоса была сфарміравана ў 1856 годзе з часткі акругі Бэр. Названа ад назвы ракі Атаскоса.

Катэгорыя:Акругі Тэхаса
Джэферсан (Тэхас)

**Джэферсан** () — горад у ЗША, размешчаны ў паўночна-ўсходняй частцы штата Тэхас. Адміністрацыйны цэнтр акругі Марыён. Па дадзеных перапісу за 2010 год колькасць жыхароў складала 2106 чалавек. Паводле ранніх запісаў, Джэферсан быў заснаваны каля 1841 года на зямлі, якую саступілі індзейцы Кэда.

Катэгорыя:Гарады Тэхаса
Цэнтральнакрымскае падняцце

**Цэнтральнакрымскае падняцце** () — геалагічная структура на поўдні раўніннай часткі Крымскага паўвострава, ахоплівае таксама Каламіцкі заліў Чорнага мора.

Утворана прыўзнятаю рознаўзроставай складкаватай асновай Скіфскай пліты і асадачным чахлом, якія разбіты разрыўнымі парушэннямі. Складаецца з трох падняццяў ніжэйшага парадку: Сімферопальскага (найменшая глыбіня залягання асновы 215—370 м), Навасёлаўскага і Каламіцкага. Мелавыя пароды месцамі ўскладнены шматлікімі лакальнымі структурамі, перакрытыя на Сімферопальскім падняцці слабадыслакаванымі пародамі палеагенвага і неагенавага, а на Навасёлаўскім — неагенавага ўзросту. Карысныя выкапні: прыродны газ, мінеральныя воды, будаўнічыя матэрыялы. У рэльефе адпавядае Цэнтральнакрымскай раўніне.

## Зноскі 
## Літаратура 
* *Ступка О. С.* Центральнокримське підняття // Географічна енциклопедія України: [в 3 т.] / редкол.: О. М. Маринич (відповід. ред.) та ін. Т. 3. — К.: Українська енциклопедія ім. М. П. Бажана, 1993. 

Катэгорыя:Геалогія Крыма
Катэгорыя:Тэктоніка Украіны
Спіс універсітэтаў штата Агая

У штаце Агая (ЗША) дзейнічаюць дзяржаўныя і прыватныя ўніверсітэты.

## Дзяржаўныя 
* Агайскі дзяржаўны ўніверсітэт
* Агайскі паўночна-ўсходні медыцынскі ўніверсітэт
* Агайскі ўніверсітэт
* Акранскі ўніверсітэт
* Боўлінг-Грынскі дзяржаўны ўніверсітэт
* Кенцкі дзяржаўны ўніверсітэт
* Кліўлендскі дзяржаўны ўніверсітэт
* Маямскі ўніверсітэт
* Райтаўскі дзяржаўны ўніверсітэт
* Талідскі ўніверсітэт
* Тэхналагічны інстытут ваенна-паветраных сіл ЗША
* Цынцынаційскі ўніверсітэт
* Цэнтральны дзяржаўны ўніверсітэт
* Шаўніскі дзяржаўны ўніверсітэт
* Янгстаўнскі дзяржаўны ўніверсітэт

## Прыватныя 
* Агайскі дамініканскі ўніверсітэт
* Агайскі паўночны ўніверсітэт
* Агайскі ўэсліянскі ўніверсітэт
* Агайскі хрысціянскі ўніверсітэт
* Антыахійскі сярэдне-заходні ўніверсітэт
* Блафтанскі ўніверсітэт
* Вітэнбергскі ўніверсітэт
* Гайдэльбергскі ўніверсітэт
* Дэйтанскі ўніверсітэт
* Дэнісанскі ўніверсітэт
* Заходні рэзервовы ўніверсітэт імя Л. Кейса
* Ксаверыйскі ўніверсітэт
* Лурдскі ўніверсітэт
* Маскінгамскі ўніверсітэт
* Мэлоўнскі ўніверсітэт
* Назаранскі ўніверсітэт Маўнт-Вернан
* Отэрбейнскі ўніверсітэт
* Саюзны інстытут і ўніверсітэт
* Сідарвілскі ўніверсітэт
* Сталічны ўніверсітэт
* Уілберфорскі ўніверсітэт
* Універсітэт Болдуіна і Уоллеса
* Універсітэт гары Святога Іосіфа
* Універсітэт імя Джона Кэрала
* Універсітэт Маўнт-Юніён
* Універсітэт Паўночна-Заходняга Агая
* Універсітэт Рыа-Грандэ
* Уолшаўскі ўніверсітэт
* Фіндліўскі ўніверсітэт
* Франклінаўскі ўніверсітэт
* Францысканскі ўніверсітэт у Сцюбенвіле
* Ціфінскі ўніверсітэт
* Эшлендскі ўніверсітэт

Агая
Вялікая (рака)

Назву **Вялікая** маюць рэкі ў Еўразія і Паўночнай Амерыцы.

## Паўночная Амерыка 
* Вялікая (рака, басейн возера Мічыган) — рака ў штаце Мічыган у ЗША.
* Вялікая (рака, басейн возера Эры) — рака ў правінцыі Антарыа ў Канадзе.
* Вялікая (рака, басейн Місісіпі) — рака ў штатах Паўднёвая Дакота і Паўночная Дакота ў ЗША.

## Расія 
* Вялікая (рака, басейн Пскоўскага возера) — рака ў Пскоўскай вобласці.
* Вялікая (рака, Камчатка) — рака на паўвостраве Камчатка.
* Вялікая (рака, прыток Калітвы) — рака ў Растоўскай вобласці, прыток ракі Калітва.

## Гл. таксама 
* Вялікая вуліца
* Вялікае
Аляксандр Фёдаравіч Сцякольнікаў

**Аляксандр Фёдаравіч Сцяко́льнікаў** (нар. ) — вучоны ў галіне фізікі плазмы і тэхналогіі мікраэлектронікі, доктар фізіка-матэматычных навук (1993), прафесар.

## Біяграфія 
Нарадзіўся ў сяле Заворскла (Палтаўская вобласць, Украіна). У 1974 годзе скончыў Мінскі радыётэхнічны інстытут (сучасы Беларускі дзяржаўны ўніверсітэт інфарматыкі і радыёэлектронікі). Застаўся працаваць у ім. У 1988—2001 гадах на пасадзе загадчыка лабараторыі.

## Навуковая дзейнасць 
Аўтар навуковых прац па фізіцы плазмы, вакуумнай і плазменнай электроніцы, плазмахіміі, плазменных тэхналогіях.
У 1986—1987 гадах праводзіў навуковыя даследаванні ў галіне фізікі плазмы ў Дэпартаменце інжынерных навук Оксфардскага ўніверсітэта (Вялікабрытанія) і ў 1990—1992 гадах у Цэнтры атамнай фізікі Тулузскага ўніверсітэта (Францыя). Распрацаваў абагульненую мадэль экстракцыі іоннага пучка з плазмы, развіў тэорыю іоннага кластэраўтварэння ў працэсе стымуляванага плазмай асаджэння плёнак крэмнію.

Срод апублікаваных прац:
* Граничное условие для электрического поля на движущейся поверхности раздела плазма — ионный пучок // Журнал технической физики, 1983, Т. 53, № 11;
* Исследование динамики бесстолкновительного приэлектродного слоя пространственного заряда в плазме высокочастотного разряда // Физика плазмы, 1991, Т. 17, вып. 12;
* *А. Ф. Стекольников, О. М. Иванов, А. Е. Переверзев, Д. В. Фещенко* Моделирование кинетики газофазных реакций стимулируемого плазмой химического осаждения кремния из силана // Математическое моделирование, 4:2 (1992).
* *А. П. Автюшков, Б. И. Вальков, Ю. А. Родионов, А. Ф. Стекольников* Исследование параметров аргоновой дуги с полым катодом // ТВТ, 28:1 (1990), 10-17.

## Зноскі 
## Літаратура 
* 
* Белорусский государственный университет информатики и радиоэлектроники: история в биографиях ректоров, учёных, удостоенных почётных званий, лауреатов премий, профессоров, докторов наук: 40 лет (1964—2004). — Минск, 2004.

Катэгорыя:Фізікі СССР
Катэгорыя:Фізікі Беларусі
РЦАП-СДЮШАР (баскетбольны клуб)

**РЦАП-СДЮШАР** — беларускі мужчынскі баскетбольны клуб з Мінска. Прадстаўляе Рэспубліканскі цэнтр алімпійскай падрыхтоўкі па гульнявых відах спорту і Спецыялізаваную дзіцяча-юнацкую школу алімпійскага рэзерву Баскетбольнага клуба «Мінск».

## Гісторыя 
### Папярэднікі 
Рэспубліканскі цэнтр алімпійскай падрыхтоўкі (РЦАП, былыя назвы — РШВСМ, РЦАР) раней у чэмпіянаце Беларусі быў прадстаўлены наступнымі клубамі:
* РТІ-РШВСМ (1995—1997)
* РШВСМ-РВАР (1997—1999)
* РШВСМ-БДПА (1999—2001)
* РШВСМ (2001—2004)
* РДВАР-РЦАР (2006—2007)
* БДУІР-РЦАР (2007—2011)
* БДЭУ-РЦАР (2014—2015)
* БДЭУ-РЦАП (2015—2016)

СДЮШАР БК «Мінск» (былыя назвы — СДЮШАР №10, СДЮШАР БК «Мінск-2006», СДЮШАР БК «Цмокі-Мінск») раней у чэмпіянаце Беларусі была прадстаўлена наступнымі клубамі:
* СДЮШАР-10-РІПА (1999—2000)
* СДЮШАР-10-БДУФК (2005—2006)
* СДЮШАР-Мінск-2006-3 (2011—2012)
* СДЮШАР-Цмокі-Мінск-3 (2012—2015)

### Гісторыя каманды 
Каманда РЦАП-СДЮШАР заснавана ў 2017 годзе, выступае ў  Вышэйшай лізе чэмпіянату Беларусі. У розныя гады каманда была базавай да юнацкай (U-16) і юніёрскай (U-18) зборнай Беларусі.

## Статыстыка выступленняў 
## Трэнеры 
*  Аляксандр Падзерачоў (2017—2019)
*  Дзмітрый Навіцкі (2019—2020)
*  Эдуард Кемен (2020—2024)
*  Дзмітрый Навіцкі (з 2024)

## Крыніцы 
## Спасылкі 
* Профіль на сайце РФБ
* Профіль на сайце eurobasket.com

Катэгорыя:РЦАП-СДЮШАР (баскетбольны клуб)
Сініца (значэнні)

**Сініца ** — прозвішча.

## Вядомыя носьбіты 
* Таццяна Іванаўна Сініца (нар. 1976) — беларускі псіхолаг, педагог. Кандыдат псіхалагчных навук.
* Юстас Сініца (нар. 1985) — літоўскі баскетбаліст.
Вядомыя асобы Зарасая

]]
Вядомыя ўраджэнцы Зарасая:

__NOTOC__
]]

## Б 
* Антон Рафаілавіч Брадоўскі (1859—1928) — беларускі калекцыянер, нумізмат, музейны работнік.

## М 
* Марытэ Мельнікайтэ

## П 
* Юдаль Пэн

## Р 
* Леў Мікалаевіч Рымінскі

## С 
* Юстас Сініца (нар. 1985) — літоўскі баскетбаліст.
* Ульяна Сямёнава (1952—2026) — латвійская савецкая баскетбалістка.

## Т 
* Вячаслаў Васільевіч Тычын

## У 
* Пётр Мікалаевіч Урангель
Антыяўрэйскія хваляванні на Паўночным Каўказе (2023)

У канцы кастрычніка 2023 года ў Рэспубліцы Дагестан і ў Карачаева-Чаркесіі пачаліся пратэсты, выкліканыя нецярпімасцю да яўрэяў. Хваляванні адбыліся на фоне чарговай эскалацыі ізраільска-палесцінскага канфлікту. Падставай для выступленняў паслужыў фэйк аб прыездзе бежанцаў з Ізраіля.

## Храналогія 
### 28 кастрычніка 
Жыхары Хасавюрта сабраліся каля гасцініцы «Фламінга» з-за чутак, што ў ёй нібыта прысутнічаюць грамадзяне Ізраіля. Нагодай паслужыла відэа, дзе ўбачылі яўрэя, які ішоў каля гасцініцы ў кіпе. Натоўп пачаў кідаць у будынак камяні і крычаць «Алаху Акбар» і патрабаваннем «выселіць этнічных яўрэяў». З натоўпу гучалі заклікі да пагромаў.

### 29 кастрычніка 
У аэрапорт Махачкалы ў сувязі з прылётам самалёта з Тэль-Авіва прыбылі каля тысячы пагромшчыкаў, якія захапілі паветраную гавань і выйшлі на ўзлётную паласу. На месцы падзей неаднаразова была стральба. Пратэстоўцы правяралі машыны ў пошуках яўрэяў, а над аэрапортам паднялі палесцінскі сцяг. Дзясяткі людзей атрымалі раненні, уключаючы супрацоўнікаў паліцыі. Аэрапорт быў разгромлены і абкрадзены пагромшчыкамі).

### 30 кастрычніка 
У Махачкале прайшла акцыя ў падтрымку Палесціны, якую разагналі. У Чаркеску перад будынкам урада Карачаева-Чаркесіі прайшоў антысеміцкі мітынг. У ім прынялі ўдзел некалькі соцень чалавек

## Рэакцыя 
Інфармацыю пра антысеміцкія акцыі доўгі час ігнараваў шэраг дзяржаўных расійскіх СМІ.

Пасля захопу аэрапорта Махачкалы ўладам РФ давялося стварыць аператыўны штаб і прызначыць яго кіраўніком Сяргея Мелікава. Гэта стала першым выпадкам пасля Чачэнскай вайны, калі ўрад цалкам страціў кантроль над аэрапортам у буйным горадзе краіны.

Афіцыйны Тэль-Авіў заклікаў Маскву абараніць расійскіх яўрэяў.

## Заўвагі 
Катэгорыя:Пратэсты 2023 года
Катэгорыя:2023 год у Расіі
Катэгорыя:Антысемітызм
Вадзім Дзмітрыевіч Стубеда

**Вадзім Дзмітрыевіч Стубеда** (нар. , , Беларусь) — беларускі баскетбаліст. Цэнтравы. Майстар спорту Рэспублікі Беларусь. Выступаў за нацыянальную зборную Беларусі.

## Біяграфія 
Выхаванец СДзЮШАР №7 г. Гродна. Першы трэнер — Валянціна Пятроўна Навойчык. Навучаўся ў Мінску ў Рэспубліканскім дзяржаўным вучылішчы алімпійскага рэзерву пад кіраўніцтвам Генадзя Леанідавіча Самарскага.

З 2018 года — у сістэме мінскіх «Цмокаў», выступаў за моладзевую, рэзервовую і асноўную каманду. У 2024 годзе перайшоў у расійскі клуб «Чалбаскет».

Выступаў за юнацкую (2016), юніёрскую (2017—2018), моладзевую (2019—2020) і нацыянальную (з 2021) зборную Беларусі. 

## Кар’ера 
* 2015—2016 — РДВАР (Мінск)
* 2016—2017 — Прынёманне-ГрДУ (Гродна)
* 2017—2018 — Імпульс-БДУІР (Мінск)
* 2018—2019 — Цмокі-Мінск-2
* 2019—2022 — Цмокі-Мінск (рэзервовая каманда)
* 2020—2022 — Цмокі-Мінск
* 2022 — Мінск (рэзервовая каманда)
* 2022—2024 — Мінск
* з 2024 — Чалбаскет (Чалябінская вобласць, Расія)

## Дасягненні 
*  Чэмпіён Беларусі (5): 2019/2020, 2020/2021, 2021/2022, 2022/2023, 2023/2024.
*  Уладальнік Кубка Беларусі (3): 2020, 2021, 2022.

## Спасылкі 
* Профіль на сайце РФБ
* Профіль на сайце БК «Мінск» 
* Профіль на сайце eurobasket.com

Катэгорыя:Баскетбалісты Беларусі
Катэгорыя:Ігракі РДВАР
Катэгорыя:Ігракі «Гродна-93-ГрДУ»
Катэгорыя:Ігракі «Імпульса-БДУІР»
Катэгорыя:Ігракі «Цмокі-Мінск-2»
Катэгорыя:Ігракі «Цмокі-Мінск»
Катэгорыя:Ігракі «Чалбаскета» Чалябінск
Катэгорыя:Ігракі зборнай Беларусі па баскетболе
Катэгорыя:Ігракі зборнай Беларусі па баскетболе U-20
Роналдас Руткаўскас

**Роналдас Руткаўскас** (; нар. , Каўнас, Літва) — літоўскі баскетбаліст. Цяжкі форвард.

## Кар’ера 
Пачаў займацца баскетболам у баскетбольнай акадэміі Арвідаса Сабоніса. Сваю прафесійную кар’еру пачаў у 2009 годзе ў складзе шведскай каманды «08 Стакгольм», а потым далучыўся да беларускай каманды «Цмокі-Мінск» у 2011 годзе.

У сезоне 2014/15 далучыўся да «Пярну», набраўшы 8 ачкоў і зрабіўшы 10 падбораў у сваім дэбютным матчы супраць «TU/Rock». У кастрычніку 2015 года ён падпісаў кантракт з «Екабпілсам» з Латвіі.

## Дасягненні 
*  Бронзавы прызёр чэмпіянату Беларусі (1): 2011/2012.

## Спасылкі 
* Профіль на сайце eurobasket.com
* Профіль на сайце proballers.com
* Профіль на сайце basketball.realgm.com

Катэгорыя:Баскетбалісты Літвы
Марыён (акруга, Тэхас)

**Акруга Марыён** () — акруга штата Тэхас Злучаных Штатаў Амерыкі. На 2000 год у ёй пражывала 10941 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 10 306 чалавек. Акруговы цэнтр - горад Джэферсан. Сфарміравана ў 1860 годзе. Названа ў гонар Фрэнсіса Мэрыёна, генерала ў вайне за незалежнасць ЗША.

Катэгорыя:Акругі Тэхаса
Джонсан-Сіці (Тэхас)

**Джонсан-Сіці** () — горад у штаце Тэхас (ЗША), размешчаны прыкладна за 55 км на захад ад Остына і за 85 км на поўнач ад Сан-Антоніа. Джонсан-Сіці з’яўляецца акруговым цэнтрам акругі Бланка. Насельніцтва — 1656 чалавек (перапіс 2010).

Катэгорыя:Гарады Тэхаса
Спіс універсітэтаў штата Індыяна

У штаце Індыяна (ЗША) дзейнічаюць дзяржаўныя і прыватныя ўніверсітэты.

## Дзяржаўныя 
* Болаўскі дзяжаўны ўніверсітэт
* Вінсенскі ўніверсітэт
* Індыянскі дзяржаўны ўніверсітэт
* Індыянскі паўднёва-ўсходні ўніверсітэт
* Індыянскі паўночна-заходні ўніверсітэт
* Індыянскі ўніверсітэт — Універсітэт імя Джона Перд’ю ў Індыянапалісе
* Індыянскі ўніверсітэт — Універсітэт імя Джона Перд’ю ў Калумбусе
* Індыянскі ўніверсітэт у Блумінгтане
* Індыянскі ўніверсітэт у Какома
* Індыянскі ўніверсітэт у Саўт-Бендзе
* Індыянскі ўніверсітэт у Форт-Уэйне
* Індыянскі ўсходні ўніверсітэт
* Паўднёва-Індыянскі ўніверсітэт
* Паўночна-Заходні ўніверсітэт імя Джона Перд’ю
* Сусветны ўніверсітэт імя Джона Перд’ю
* Універсітэт імя Джона Перд’ю
* Універсітэт імя Джона Перд’ю ў Форт-Уэйне

## Прыватныя 
* Андэрсанаўскі ўніверсітэт
* Атаўскі ўніверсітэт у Джэферсанвіле
* Батлераўскі ўніверсітэт
* Бэтэльскі ўніверсітэт
* Вальпараіскі ўніверсітэт
* Індыянапаліскі ўніверсітэт
* Індыянскі Уэсліянскі ўніверсітэт
* Манчэстэрскі ўніверсітэт
* Марцінскі ўніверсітэт
* Марыянскі ўніверсітэт
* Тэйлараўскі ўніверсітэт
* Універсітэт ДэВры
* Універсітэт ДэПаў
* Універсітэт Нотр-Дам
* Універсітэт Окленд-Сіці
* Універсітэт Святога Францыска
* Універсітэт Трына
* Хантынгтанскі ўніверсітэт
* Эвансвілскі ўніверсітэт

Індыяна
Джордж-Уэст

**Джордж-Уэст** () — горад у ЗША, размешчаны ў паўднёвай частцы штата Тэхас, адміністрацыйны цэнтр акругі Лайв-Ок. Насельніцтва - 2445 чалавек (перапіс 2010), паводле ацэнкі Бюро перапісу ЗША ў 2017 годзе ў горадзе пражываў 2851 чалавек.

Катэгорыя:Гарады Тэхаса
Бланка (акруга)

**Акруга Бланка** () — акруга штата Тэхас Злучаных Штатаў Амерыкі. На 2000 год у ёй жыло 8418 чалавек. Па ацэнцы бюро перапісу насельніцтва ЗША ў 2008 годзе насельніцтва акругі складала 9082 чалавек. Акруговы цэнтр - горад Джонсан-Сіці. Сфарміравана ў 1858 годзе з участкаў акруг Бернет, Комал, Гілеспі і Хэйс.

Катэгорыя:Акругі Тэхаса
Лайв-Ок (акруга)

**Акруга Лайв-Ок** () — акруга штата Тэхас Злучаных Штатаў Амерыкі. На 2000 год у ёй пражывала 12309 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 11 046 чалавек. Акруговы цэнтр - горад Джордж-Уэст. Сфарміравана ў 1856 годзе. Названа ў гонар тэхаскага жывога дуба, пад якім быў падпісаны ўказ аб стварэнні акругі (англ. live oak - жывы дуб).

Катэгорыя:Акругі Тэхаса
Джорджтаўн (Тэхас)

**Джорджтаўн** () — горад у ЗША, размешчаны ў штаце Тэхас, адміністрацыйны цэнтр акругі Уільямсан. Насельніцтва  - 47 400 чалавек (перапіс 2010). Заснаваны ў 1840 годзе, адначасова са з'яўленнем аднаго з найстарэйшых у Тэхасе, Паўднёва-заходняга ўніверсітэта.

У горадзе знаходзіцца шэраг жылых і камерцыйных будынкаў, выкананых у стылі віктарыянства. У 1976 годзе мясцовымі ўладамі быў прыняты ўказ аб прызнанні гістарычным і абароне цэнтральнага дзелавога раёна, у 1977 годзе раён будынка суда акругі Уільямсан быў зарэгістраваны ў Нацыянальным рэестры гістарычных месцаў.

Катэгорыя:Гарады Тэхаса
Юстас Сініца

**Юстас Сініца** (; нар. , Зарасай, Літва) — літоўскі баскетбаліст. Выступаў за нацыянальную зборную Літвы.

## Кар’ера 
Пачынаў кар’еру ў панявежскай камандзе «Аўкштайціёс», але правёў там толькі год і перайшоў у «Сакалай», дзе гуляў да 2008 года. У тым жа годзе падпісаў кантракт з вільнюскай «Летувос Рытас».

29 лістапада 2010 года падпісаў кантракт з клубам «Прыенай», дзе граў да 30 снежня 2011 года. У 2012 годзе на тренсферным перыядзе чэмпіянату Беларусі подпісал кантракт з мінскімі «Цмокамі». 23 кастрычніка 2013 года падпісаў кантракт да канца 2013 года з клайпедскім клубам «Нептунас».

## Спасылкі 
* Из-за миллионного иска Синицы арестована арена «Летувос ритаса»

Катэгорыя:Баскетбалісты Літвы
Катэгорыя:Ігракі зборнай Літвы па баскетболе
Катэгорыя:Ігракі «Сакалая» Вільнюс
Дзікенс (Тэхас)

**Дзікенс** () — горад у ЗША, размешчаны ў паўночна-заходняй частцы штата Тэхас, адміністрацыйны цэнтр аднайменнай акругі. Насельніцтва - 286 чалавек (перапіс 2010), паводле ацэнкі Бюро перапісу ЗША ў 2016 годзе ў горадзе пражывала 252 чалавекі.

Катэгорыя:Гарады Тэхаса
Дзікенс (акруга)

**Акруга Дзікенс** () — акруга ў ЗША, штаце Тэхас. Афіцыйна ўтворана ў 1891 годзе і названы ў гонар Дж. Дзікенса — салдата Тэхаскай рэвалюцыі, які загінуў у бітве за Алам (цалкам яго імя невядома). Насельніцтва — 2762 чалавекі (2000). Акруговы цэнтр — горад Дыкенс.

Катэгорыя:Акругі Тэхаса
Спіс універсітэтаў штата Аява

У штаце Аява (ЗША) дзейнічаюць дзяржаўныя і прыватныя ўніверсітэты.

## Дзяржаўныя 
* Аяўскі дзяржаўны ўніверсітэт
* Аяўскі ўніверсітэт
* Паўночна-Аяўскі ўніверсітэт

## Прыватныя 
* Вальдорфскі ўніверсітэт
* Верхне-Аяўскі ўніверсітэт
* Гранд-Вьюйскі ўніверсітэт
* Грэйслендскі ўніверсітэт
* Дордцкі ўніверсітэт
* Дрэйкскі ўніверсітэт
* Дуб'юкскі ўніверсітэт
* Дэ-Мойнскі ўніверсітэт
* Міжнародны ўніверсітэт імя Махарышы
* Універсітэт Браяр Кліф
* Універсітэт Буэна-Віста
* Універсітэт імя Уільяма Пэна
* Універсітэт Кларк
* Універсітэт Маўнт-Мерсі
* Універсітэт Святога Амбросія

Аява
Кагезія (фізіка)

**Кагезія** ( ад  — «звязаны», « счэплены») — сувязь паміж аднолькавымі малекуламі (атамамі, іонамі) унутры цела ў межах адной фазы. Кагезія характарызуе трываласць цела і яго здольнасць супрацьстаяць вонкаваму ўздзеянню.

Кагезія — гэта дзеянне або ўласцівасць ўзаемнага прыцягнення аднолькавых малекул. Гэта ўнутраная ўласцівасць рэчыва абумоўленая формай ці структурай яго малекул, якая выклікае змяненне ў размеркаванні электронаў малекул пры іх збліжэнні, ствараючы электрычнае прыцягненне, здольнае ўтвараць мікраскапічныя структуры, напрыклад кроплі вады.

## Апісанне 
Асновай кагезіі могуць з’яўляцца сілы міжмалекулярнага ўзаемадзеяння, у тым ліку вадародная сувязь, і/або сілы хімічнай сувязі. Яны вызначаюць сукупнасць фізічных і фізіка-хімічных уласцівасцяў рэчыва: агрэгатны стан, лятучасць, растваральнасць, механічныя ўласцівасці і г. д. Інтэнсіўнасць межмалекулярнага і міжатамнага ўзаемадзеяння, а, такім чынам, і сіл кагезіі рэзка меншае з адлегласцю. Найбольш моцная кагезія ў цвёрдых целах і вадкасцях, то бок у кандэнсаваных асяроддзях, дзе адлегласці паміж малекуламі (атамамі, іёнамі) малыя, парадку некалькіх ангстрэм. У газах сярэднія адлегласці паміж малекуламі вялікія ў параўнанні з іх памерамі, таму кагезія ў іх нязначная. Мерай інтэнсіўнасці міжмалекулярных узаемадзеянняў служыць шчыльнасць энергіі кагезіі. Яна эквівалентная працы аддалення малекул, якія ўзаемна прыцягваюцца, на бясконца вялікую адлегласць адна ад адной, што ў першым набліжэнні адпавядае выпарэнню або сублімацыі рэчыва.

## Літаратура 
* Кагезія // Фізічная энцыклапедыя / Гл. рэд. А. М. Прохараў. — М.: вялікая Расійская энцыклапедыя, 1992. С.39.
* Кагезія // Хімічная энцыклапедыя. Т.2. — М.: Савецкая Энцыклапедыя, 1990. С. 421.

## Спасылкі 
* The Bubble Wall (Агучанае слайдшоў тлумачыць кагезію, павярхоўнае нацяжэнне і вадародныя сувязі (на англ. мове))
* «Adhesion and Cohesion of Water.» USGS.gov. US Geological Survey, n.d. Web.

Катэгорыя:Хімічная сувязь
Катэгорыя:Фізічныя эфекты і з’явы
Катэгорыя:Фізічная хімія
Джэксбара (Тэхас)

**Джэксбара** () — горад у ЗША, размешчаны на поўначы штата Тэхас, адміністрацыйны цэнтр акругі Джэк. Насельніцтва - 4511 чалавек (перапіс 2010), паводле ацэнкі Бюро перапісу ЗША ў 2017 годзе ў горадзе пражывала 4357 чалавек.

Катэгорыя:Гарады Тэхаса
Бялградская астранамічная абсерваторыя

**Бялградская астранамічная абсерваторыя** (), таксама вядомая як **Астранамічная абсерваторыя Звездара** (Astronomical Observatory Zvezdara, што азначае «займаецца зоркамі») — астранамічная абсерваторыя ў Бялградзе. З’яўляецца найстарэйшым навуковым інстытутам Сербіі.

## Гісторыя 
Заснавана 7 красавіка 1887 года. 

У 1918 годзе, калі Бялград быў вызвалены ад Аўстра-Венгерскай акупацыі, то ўсе прылады абсерваторыі былі скрадзеныя або разбураныя. Дырэктар установы здолеў вярнуць некаторую маёмасць па рэпарацыі. 

30 студзеня 1924 года адбыўся падзел астранамічнай і метэаралагічнай абсерваторыі Бялградскага ўніверсітэта. У 1935 годзе арганізаваны службы часу і даўгаты. 

З ліпеня 1941 года на абсерваторыі былі раскватараваныя нямецкія вайскоўцы. 

Да 1 ліпеня 1948 года ўстанова ўваходзіла ў склад Бялградскага ўніверсітэта, а пасля і да 18 снежня 1950 года яна падпарадкоўвалася Сербскай акадэміі навук. 

З 18 снежня 1950 года да 27 сакавіка 1954 года абсерваторыя ўваходзіла ў склад Камітэта навуковых устаноў, універсітэтаў і школ вышэйшай адукацыі Сербіі. 

З 27 сакавіка 1957 года яна стала незалежнай установай з фінансаваннем у Выканаўчым савеце Сербіі. 

З 9 жніўня 1985 года абсерваторыя атрымала статус аўтаномнага навукова-даследчага інстытута з Выканаўчым саветам Асамблеі Сербіі як яе заснавальнік, яго назва змянілася з астранамічнай абсерваторыі на Інстытут астранамічных даследаванняў.

Будынак абсерваторыі з’яўляецца помнікам культуры.

## Спасылкі 
* Службена страница „АОБ“ 
* Службена страница „АСВ“

Катэгорыя:1887 год у навуцы
Катэгорыя:Астранамічныя абсерваторыі
Катэгорыя:Навука ў Сербіі
Спіс універсітэтаў штата Паўднёвая Дакота

У штаце Паўднёвая Дакота (ЗША) дзейнічаюць дзяржаўныя і прыватныя ўніверсітэты.

## Дзяржаўныя 
* Блэк-Хілскі дзяржаўны ўніверсітэт
* Дакоцкі дзяржаўны ўніверсітэт
* Паўднёва-Дакоцкі дзяржаўны ўніверсітэт
* Паўднёва-Дакоцкі ўніверсітэт
* Паўночны дзяржаўны ўніверсітэт

## Прыватныя 
* Аўгустанаўскі ўніверсітэт
* Дакоцкі Уэсліянскі ўніверсітэт
* Маунт-Марційскі ўніверсітэт
* Нацыянальны амерыканскі ўніверсітэт
* Нацыянальны амерыканскі ўніверсітэт у Рапід-Сіці
* Нацыянальны амерыканскі ўніверсітэт у Су-Фолсе
* Су-Фолскі ўніверсітэт
* Універсітэт імя Сінтэ Глеска

Паўднёвая Дакота
Спіс універсітэтаў штата Паўночная Дакота

У штаце Паўночная Дакота (ЗША) дзейнічаюць дзяржаўныя і прыватныя ўніверсітэты.

## Дзяржаўныя 
* Вэлі-Сіціскі дзяржаўны ўніверсітэт
* Дзікінсанскі дзяржаўны ўніверсітэт
* Майнацкі дзяржаўны ўніверсітэт
* Мэйвілскі дзяржаўны ўніверсітэт
* Паўночна-Дакоцкі дзяржаўны ўніверсітэт
* Паўночна-Дакоцкі ўніверсітэт

## Прыватныя 
* Джэймстаўнскі ўніверсітэт
* Марыйскі ўніверсітэт

Паўночная Дакота
Паўстанне джыхадзістаў у Нігеры

**Паўстанне джыхадзістаў у Нігеры** — узброены рух ісламскіх радыкалаў на тэрыторыі Нігера, які разгарнуўся ў 2015 годзе.

## Перадгісторыя 
З 2015 года прыгранічная тэрыторыя паміж Буркіна-Фасо, Малі і Нігерам стала рассаднікам джыхадысцкіх сіл, якія паходзяць з Малі. Паўстанцкі рух пачаўся ў двух розных рэгіёнах Нігера. На паўднёвым захадзе Ісламская дзяржава ў краінах Сахеля і Нусрат аль-Іслам учынілі напады ў раёне трайной мяжы з Буркіна-Фасо і Малі. Тым часам на паўднёвым усходзе Ісламская дзяржава ў заходнеафрыканскай правінцыі ўстанавіла кантроль над некаторымі часткамі паўднёвага Нігера.

У цяперашнія дні Нігер сутыкаецца з джыхадысцкімі паўстаннямі як у сваіх заходніх рэгіёнах (у выніку распаўсюджвання вайны ў Малі), так і ў сваім паўднёва-ўсходнім рэгіёне (у выніку распаўсюджвання паўстанцкага руху Бока Харам).

## Ход падзей 
У 2016 годзе звязаныя з Аль-Каідай і Ісламскай дзяржавай рухі захапілі сотні напаўзакінутых і саматужных залатых шахт у Нігеры.

У пачатку красавіка 2020 года ўрадавай арміяй у рэгіёне Цілаберы былі ліквідаваныя 63 баевікі незаконных узброеных фармаванняў.

У пачатку красавіка 2020 года падраздзяленні Узброеных сіл Нігера і 403-й брыгады спецпрызначэння Нігерыі пры падтрымцы ВПС Нігерыі знішчылі баевікоў у вёсцы Кура штата Борна.

## Гл. таксама 
* Паўстанне джыхадзістаў у Буркіна-Фасо
* Ісламісцкі мяцеж у Мазамбіку

Катэгорыя:Гісторыя Нігера
Катэгорыя:Ісламісцкі тэрарызм
Спіс універсітэтаў штата Вісконсін

У штаце Вісконсін (ЗША) дзейнічаюць дзяржаўныя і прыватныя ўніверсітэты.

## Дзяржаўныя 
* Вісконсінскі Парксайдскі ўніверсітэт
* Вісконсінскі ўніверсітэт ва Уайтуотэры
* Вісконсінскі ўніверсітэт імя Дж. Стаўта
* Вісконсінскі ўніверсітэт у Грын-Бей
* Вісконсінскі ўніверсітэт у Ла-Кросе
* Вісконсінскі ўніверсітэт у Мадысане
* Вісконсінскі ўніверсітэт у Мілуокі
* Вісконсінскі ўніверсітэт у О-Клэры
* Вісконсінскі ўніверсітэт у Ошкашы
* Вісконсінскі ўніверсітэт у Платвіле
* Вісконсінскі ўніверсітэт у Рывер-Фолсе
* Вісконсінскі ўніверсітэт у Стывенс-Пойнце
* Вісконсінскі ўніверсітэт у Сьюпірыёры

## Прыватныя 
* Атаўскі ўніверсітэт у Мілуокі
* Вісконсінскі ўніверсітэт «ДэВры»
* Вісконсінскі ўніверсітэт «Канкордыя»
* Вітэрбаўскі ўніверсітэт
* Герцынгаўскі ўніверсітэт ў Мадысане
* Кэралаўскі ўніверсітэт
* Лаўрэнційскі ўніверсітэт
* Лейклендскі ўніверсітэт
* Маранафаўскі баптысцкі ўніверсітэт
* Маркетскі ўніверсітэт
* Марыянскі ўніверсітэт
* Маунт-Мэрыйскі ўніверсітэт

Вісконсін
Анатомія падзення

**«Анатомія падзення»** () — мастацкі фільм 2023 года французскай рэжысёркі Жусцін Трые. Галоўную ролю выканала Сандра Хюлер.

Прэм’ера фільма адбылася 21 мая 2023 года на 76-м Канскім кінафестывалі, дзе карціна была ўзнагароджана галоўным прызам — Залатой пальмавай галінай.

Фільм атрымаў 6 узнагарод на 49-й цырымоніі ўручэння прэміі «Сезар», у тым ліку за найлепшы фільм. Фільм *«Анатомія падзення»* таксама атрымаў значны міжнародны поспех, выйграўшы два «Залатых глобуса» і адну прэмію BAFTA.

## Сюжэт 
Паспяховая пісьменніца Сандра, яе муж Самуэль і іх адзінаццацігадовы сын Даніэль вядуць адасобленае жыццё ў французскіх Альпах. Аднойчы, вярнуўшыся з прагулкі, Даніэль знаходзіць свайго бацьку мёртвым. Па ўсім відаць, што мужчына выпаў з акна. Але што гэта было: няшчасны выпадак, самагубства, забойства? Падазрэнне падае на жонку Самуэля, якая ў момант смерці мужа была з ім адна дома. Жанчыну бяруць пад арышт, а на судзебным працэсе пачынаюць адкрывацца такія падрабязнасці жыцця сямейнай пары, што нават іх любячы сын пачынае сумнявацца ў невінаватасці мамы.

## Акцёрскі склад 
* Сандра Хюлер — *Сандра*
* Сван Арло — *Венсан*
* Міло Машадо-Гранер — *Даніэль*
*  — *адвакат*
*  — *Сэмюэл Малескі*
*  — *Марж Бергер*
*  — *Моніка*

## Крыніцы 
Катэгорыя:Фільмы Францыі 2023 года
Катэгорыя:Крымінальныя фільмы 2023 года
Катэгорыя:Фільмы-драмы 2023 года
Катэгорыя:Фільмы-трылеры 2023 года
Катэгорыя:Крымінальныя фільмы Францыі
Катэгорыя:Фільмы-драмы Францыі
Катэгорыя:Фільмы-трылеры Францыі
Катэгорыя:Фільмы на французскай мове
Катэгорыя:Фільмы на англійскай мове
Катэгорыя:Фільмы на нямецкай мове
Катэгорыя:Фільмы — лаўрэаты прэміі «Залатая пальмавая галіна»
Хлышчоўскі сельсавет

**Хлышчо́ўскі сельсавет** — былая адміністрацыйна-тэрытарыяльная адзінка ў складзе Мсціслаўскага раёна Магілёўскай вобласці. Цэнтр — вёска Хлышчова.

Утвораны 20 жніўня 1924 года ў складзе Мсціслаўскага раёна Калінінскай акругі БССР. З 9 чэрвеня 1927 года ў складзе Аршанскай акругі. Пасля скасавання акруговай сістэмы 26 ліпеня 1930 года ў Мсціслаўскім раёне БССР, з 20 лютага 1938 года — Магілёўскай вобласці. 16 ліпеня 1954 года скасаваны, тэрыторыя ўвайшла ў склад новаўтворанага Касмініцкага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Мсціслаўскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1954 годзе
Інстытут ядзерных навук «Вінча»

**Інстытут ядзерных даследаванняў «Вінча»** — сербскі навукова-даследчы інстытут, размешчаны ў Бялградзе. Заснаваны ў 1948 годзе для рэалізацыі ядзернай праграмы СФРЮ і для даследаванняў у галіне фізікі, хіміі і біялогіі.

Пры заснаванні аснову навуковага калектыву склалі маладыя навукоўцы, якія нядаўна скончылі навучанне. Значную частку абсталявання інстытут атрымаў з-за мяжы ў якасці рэпарацый за шкоду, прычыненую ў гады Другой сусветнай вайны. У 1968 годзе ядзерная праграма СФРЮ была прыпынена і з тых часоў інстытут функцыянуе як некалькі спецыялізаваных лабараторый, у прыватнасці дзве лабараторыі ўвайшлі ў структуру Інстытута Міхаіла Пупіна.

## Спасылкі 
* 
* 

Катэгорыя:Навука ў Сербіі
Скарбара (Трынідад і Табага)

**Ска́рбара** () — найбуйнейшы порт і мястэчка вострава Табага, а таксама адзінаццаты па колькасці насельніцтва горад дзяржавы Трынідад і Табага. Быў сталіцай Табага з 1769 года, пакуль калонія не была аб’яднана з Трынідадам, змяніўшы сталіцу на Порт-оф-Спейн. Насельніцтва ў 2011 годзе ацэнівалася ў  чалавек. Горад з’яўляецца адным з найбольш густанаселеных гарадоў Трынідада і Табага разам з Порт-оф-Спейнам, Сан-Фернандам, Чагуанасам і Арымай.

Скарбара, размешчаны на захадзе Табага, з’яўляецца эканамічным і культурным цэнтрам вострава. У абрысах горада відавочна вылучаецца форт Кінг-Джордж, умацаванне 18-га стагоддзя, названае ў гонар караля Вялікабрытаніі Георга III, у якім зараз знаходзіцца гісторыка-археалагічны музей.

## Этымалогія 
Горад названы англійскімі каланістамі ў гонар Скарбара графства Ёркшыр у Вялікабрытаніі.

## Гісторыя 
Скарбара стаў сталіцай Табага ў 1769 годзе, замяніўшы тагачасную сталіцу Джорджтаўн. Пад уладай Францыі з 1789 па 1814 год ён называўся Порт-Луі ().

У 1991 годзе была пабудавана глыбакаводная гавань Скарбара; да гэтага караблі мусілі кідаць якар у моры.

Горад Скарбара з’яўляецца галоўнай рэзідэнцыяй Палаты сходаў Табага, якая адказвае за мясцовае кіраванне на востраве Табага.

## Геаграфія 
Скарбара размешчаны ў паўднёва-заходняй частцы Табага. Мясцовасць плоская, на ўзроўні мора.

### Клімат 
Згодна з кліматычнай класіфікацыяй Кёпена, горад, разам з усім востравам, мае мусонны клімат. Тэмпература на працягу года трымаецца стабільна каля 27 °C, яе перапады складаюць не больш за тры градусы. Сухая позняя зіма і вясна кантрастуюць з вельмі дажджлівай астатняй часткай года.

## Абслугоўванне 
Культурны комплекс Шоу-Парк — найбуйнейшы тэатр выканальніцкіх мастацтваў на Карыбах. Галоўная зала комплексу змяшчае больш за  чалавек, а таксама канферэнц-залы і лекцыйныя залы. У горадзе ёсць бібліятэка, будаўніцтва якой было завершана ў 2012 годзе, а ў 2014 годзе адкрыта бальніца агульнага профілю.

## Транспарт 
Паромныя зносіны звязваюць Скарбара са сталіцай Порт-оф-Спейн. Як і астатняя частка вострава Табага, Скарбара абслугоўваецца міжнародным аэрапортам імя А. Н. Р. Робінсана (былы аэрапорт Краўн-Пойнт), размешчаным за 11 кіламетраў ад цэнтра горада. Праз Скарбара таксама праходзіць шаша імя .

## Крыніцы 
## Літаратура 
* 

## Спасылкі 
Катэгорыя:Гарады Трынідада і Табага
Катэгорыя:Парты Атлантычнага акіяна
Дыміт (Тэхас)

**Дыміт** () — горад у ЗША, у паўночна-заходняй частцы штата Тэхас, адміністрацыйны цэнтр акругі Кастра. Насельніцтва - 4393 чалавекі (2010), паводле ацэнкі Бюро перапісу ЗША ў 2017 годзе ў горадзе пражывала 4275 чалавек.

Катэгорыя:Гарады Тэхаса
Кастра (акруга)

**Акруга Кастра** () — акруга ў ЗША, штаце Тэхас. Афіцыйна ўтворана ў 1876 годзе і названы ў гонар Анры Кастра — генеральнага консула Рэспублікі Тэхас у Францыі. Па стане на 2000 год, колькасць насельніцтва складала 8285 чалавек. Акруговы цэнтр — горад Дыміт.

Катэгорыя:Акругі Тэхаса
Думас (Тэхас)

**Думас** () — горад у ЗША, у паўночнай частцы штата Тэхас, адміністрацыйны цэнтр акругі Мур. Насельніцтва - 14 691 чалавек (2010), паводле ацэнкі Бюро перапісу ЗША ў 2016 годзе ў горадзе пражывала 14 916 чалавек.

Катэгорыя:Гарады Тэхаса
Мур (акруга, Тэхас)

**Акруга Мур** () — акруга ў ЗША, штаце Тэхас. Афіцыйна ўтворана ў 1876 годзе і названы ў гонар Эдвіна Уорда Мура — галоўнакамандуючага тэхаскім флотам. Насельніцтва — 20121 чалавек (2000). Акруговы цэнтр — горад Думас.

Катэгорыя:Акругі Тэхаса
Ігл-Лейк (Тэхас)

**Ігл-Лейк** () — горад на паўднёвым усходзе акругі Каларада, Тэхас, ЗША. Насельніцтва - 3 639 чалавек (2010). Тут знаходзіцца поле для гольфа, самае вялікае прыватнае возера ў Тэхасе і рэгіянальны аэрапорт Ігл-Лейка, які абслугоўвае лёгкія самалёты.

Катэгорыя:Гарады Тэхаса
Ігл-Пас

**Ігл-Пас** () — горад у ЗША, у паўднёвай частцы штата Тэхас, адміністрацыйны цэнтр акругі Мэверык.

## Гісторыя 
У студзені 2024 года ў ваколіцах Ігл-Пас пачалося супрацьстаянне паміж амерыканскімі федэральнымі ўладамі і штатам Тэхас, выкліканае міграцыйнай палітыкай ЗША.
Катэгорыя:Гарады Тэхаса
Мэверык (акруга)

**Акруга Мэверык** () — акруга штата Тэхас Злучаных Штатаў Амерыкі. Насельніцтва - 47297 чалавек (2000). Па ацэнцы бюро перапісу насельніцтва ЗША ў 2009 годзе насельніцтва акругі складала 53 203 чалавек. Акруговы цэнтр - горад Ігл-Пас. Сфарміравана ў 1856 годзе. Названа ў гонар Сэмуэла Аўгустуса Мэверыка, члена легіслатуры штата і фермера, які жыў недалёка ад будучай акругі.

Катэгорыя:Акругі Тэхаса
Істленд (акруга)

**Акруга Істленд** () — акруга ў ЗША, штаце Тэхас. Насельніцтва — 18297 чалавек (2000). Па ацэнцы бюро перапісу насельніцтва ЗША ў 2008 годзе колькасць жыхароў акругі знізілася да 18 186 чалавек. Акруговы цэнтр — горад Істленд. Заснавана ў 1858 годзе. Названа ў гонар Уільяма Мосбі Істленда, салдата тэхаскай рэвалюцыі.

Катэгорыя:Акругі Тэхаса
Камеран (Тэхас)

**Камеран** () — горад у штаце Тэхас (ЗША), прыкладна за 90 км на паўночны ўсход ад Остына і за 190 км на паўночны захад ад Х'юстана. Адміністрацыйны цэнтр акругі Майлам. Паводле Бюро перапісу насельніцтва ЗША, паводле перапісу 2010 года насельніцтва Камерана складала 5552 чалавекі.

## Насельніцтва 
## Крыніцы 
Катэгорыя:Гарады Тэхаса
Катэгорыя:Населеныя пункты, заснаваныя ў 1846 годзе
Сезон 2010/2011 «Мінска-2006»

, 11 снежня 2010 года. Матч Адзінай лігі ВТБ, «Цмокі-Мінск» супраць «ЦСКА Масква».]]
У сезоне 2010/2011 баскетбольны клуб «Мінск-2006» прымаў удзел:
* Чэмпіянат Беларусі 2010/2011 ( **1 месца**),
* Кубак Беларусі 2010 ( **уладальнік**),
* Адзіная ліга ВТБ 2010/2011 (4 месца, гр. А),
* Кубак выкліку ФІБА 2010/2011 (вылет з адборачнага раўнда).

## Склад каманды 
*  Расціслаў Вяргун
*  Алег Кажанец
*  Шон Кінг
*  Дзяніс Коршук
*  Аляксандр Кудраўцаў
*  Дзмітрый Кузьмін
*  Аляксандр Куль
*  Аляксей Лашкевіч
*  Тайвайн Мак-Кі (пакінуў каманду падчас сезона)
*  Ненад Пістолевіч
* / Мелвін Сандэрс (пакінуў каманду падчас сезона)
*  Аляксей Трасцінецкі
*  Лары Хол (прыйшоў у каманду падчас сезона)
*  Уладзімір Шарко
*  Дзмітрый Шыловіч (пакінуў каманду падчас сезона)
*  Павел Якавіцкі

## Трэнеры каманды 
*  Андрэй Крыванос (галоўны трэнер)
*  Ігар Карнеенкаў

## Статыстыка 
**У Адзінай лізе ВТБ**

**У Кубку выкліку ФІБА**

## Трэнеры каманды 
*  Андрэй Крыванос (галоўны трэнер)
*  Ігар Карнеенкаў

## Гл. таксама 
* Сезон 2009/2010 «Мінска-2006»
* Сезон 2011/2012 «Мінска-2006»

## Спасылкі 
* 2010-2011
* Минск-2006-2010/2011. Единая лига ВТБ
* ПОСКРИПТУМ. 114 МАТЧЕЙ БЕЗ ПОРАЖЕНИЙ

2010/2011
Мінск-2006
Катэгорыя:2010 год у Мінску
Катэгорыя:2011 год у Мінску
Алена Андрэеўна Сцяпанава

**Алена Андрэеўна Сцяпа́нава** (;  — ) — руская, савецкая оперная і камерная спявачка (каларатурнае сапрана). Народная артыстка РСФСР (1934). Народная артыстка СССР (1937).

## Біяграфія 
Нарадзілася ў Маскве у сям’і настаўніка спеваў. У дзяцінстве спявала ў царкоўным хоры. Вукчылася ў Маскоўскай народнай кансерваторыі, брала прыватныя ўрокі спеваў ў М. Полі. У 1908—1912 гадах артыстка хору, у 1912—1924 і 1927—1944 гадах салістка Вялікага тэатра ў Маскве. У 1924—1926 гадах выступала на сцэне Дзяржаўнага акадэмічнага тэатра оперы і балета ў Ленінградзе. У 1926—1927 гадах выступала ў Маскоўскім оперным тэатры імя К. С. Станіслаўскага. Сцэнічную дзейнасць спыніла ў 1944 годзе. Гастралявала ў Кіеве, Харкаве, Адэсе, Баку, Ерэване, Тбілісі, Свярдлоўску, Рызе, Ташкенце і іншых гарадах.

Памерла А. А. Сцяпанава 26 мая 1978 года ў Маскве. Пахавана на Ваганькаўскіх могілках.

## Творчасць і грамадская дзейнасць 
Алена Сцяпанава валодала моцным голасам своеасаблівага крышталёвага тэмбру, філіграннай вакальнай тэхнікай, віртуознай каларатурай, сцэнічным тэмпераментам, высокай культурай выканання. Яе рпертуар налічваў звыш 30 оперных партый (з іх 24 — у Вялікім тэатры).

Часта выступала з сольнымі канцэртамі, у якіх выконвала рамансы і песні М. І. Глінкі, П. І. Чайкоўскага, С. В. Рахманінава, М. А. Рымскага-Корсакава, А. Ц. Грачанінава, В. А. Моцарта, Э. Грыга, К. Дэбюсі, Р. Штрауса, камерныя творы савецкіх кампазітараў — Р. М. Гліэра, М. Я. Мяскоўскага, Дз. І. Аракішвілі, М. К. Чамберджы, А. Хачатурана і інш. Выконвала сольныя партыі ў буйных вакальна-сімфанічных творах. Запісвалася на грампласцінкі ў Маскве («Метраполь», 1912; «Музтрэст», 1929—1932; «Грампласттрэст», 1934—1937).

Займалася грамадскай дзейнасцю. Дапамагала ўдзельнікам мастацкай самадзейнасці, была адным з арганізатараў Маскоўскай гарадской пеўчай школы. З 1934 года абіралася дэпутатам Массавета.

## Зноскі 
## Літаратура 
* 
* *М. Р.* Степа́нова, Елена Андреевна // Театральная энциклопедия. В 5 томах. / Под редакцией С. С. Мокульского (том 1), П. А. Маркова (тома 2—5). — М., Советская энциклопедия, 1961—1967. — Т. 4: Нежин — Сярев. — М., 1965. — Стб. 1091—1092. — 1152 стб. с илл., 6 л. илл. — 40 500 экз.
* 

## Спасылкі 
* Степанова Елена Андреевна // 100 лет Санкт-Петербургской филармонии 
* Легенды театра. Елена Степанова // Сайт Вялікага тэатра
* Елена Степанова // КИНО-ТЕАТР.Ру

Катэгорыя:Спевакі і спявачкі XX стагоддзя
Катэгорыя:Оперныя спевакі і спявачкі XIX стагоддзя
Катэгорыя:Оперныя спевакі і спявачкі XX стагоддзя
Катэгорыя:Оперныя спевакі і спявачкі Расійскай імперыі
Катэгорыя:Акадэмічныя музыканты Расійскай імперыі
Катэгорыя:Оперныя спевакі і спявачкі СССР
Катэгорыя:Акадэмічныя музыканты СССР
Катэгорыя:Сапрана
Катэгорыя:Оперная трупа Вялікага тэатра
Катэгорыя:Оперная трупа Марыінскага тэатра
Катэгорыя:Выканаўцы рускіх народных песень
Катэгорыя:Дэпутаты Маскоўскага гарадскога савета
Абдэль Рахман Джума

**Абдэль Рахман Джума** () — генерал-маёр Сіл аператыўнай падтрымкі Судана.

## Біяграфія 
Родам з Эд-Даэйна, Усходні Дарфур.

Змагаўся ў Дарфурскай вайне на баку ўрада.

Падчас барацьбы паміж УСС і САП быў камандуючым прыхільнікаў Махамеда Дагала ў Заходнім Дарфуры. Удзельнічаў у баях за Генейну.

Меркавана датычны да забойства губернатара рэгіёна Хаміса Абакара . Акрамя таго, абвінавачваны ў шэрагу іншых парушэнняў, у тым ліку забойствах мірных жыхароў. Асобныя дзеянні генерала Асацыяцыяй адвакатаў Дарфура, якая заклікала распачаць супраць Джума крымінальную справу, разглядаліся як генацыд.

У жніўні 2023 года суданскі ўрад абвясціў яго ў вышук па падазрэнні ў ваенных злачынствах.

8 лістапада 2024 года Савет Бяспекі ААН увёў санкцыі ў дачыненні да вайскоўца за ўдзел у парушэннях правоў чалавека падчас канфлікту. 12 лістапада аналагічны крок зрабілі ЗША. 

## Крыніцы 
Катэгорыя:Ваенныя Судана
Катэгорыя:Генерал-маёры
Катэгорыя:Постаці трэцяй грамадзянскай вайны ў Судане
Нгуен Тхі Дзінь

**Нгуен Тхі Дзінь** (; нар. 15 сакавіка 1920 — 26 жніўня 1992) — в’етнамская рэвалюцыянерка, дзеяч нацыянальна-вызваленчага руху Паўднёвага В’етнама.

## Біяграфія 
Нарадзілася 15 сакавіка 1920 года ў сялянскай сям’і ў суполцы Лыонгхоа (павет Зенгчом правінцыі Бенчэ, Паўднёвы В’етнам).

У рэвалюцыйную барацьбу ўключылася ва ўзросце 18 гадоў. У 1939 годзе за ўдзел у нацыянальна-вызваленчым руху супраць французскага каланіялізму была арыштаваная і да 1943 года знаходзілася ў турме.

Актыўна ўдзельнічала ў Жнівеньскай рэвалюцыі 1945 года, якая паклала канец В’етнамскай імперыі.

У гады вайны Супраціву 1945—1954 гадоў знаходзілася на кіруючай працы ў асацыяцыі жанчын за выратаванне Радзімы і ў Нацыянальным Саюзе В’етнама (Льен-В’ет).

У студзені 1960 года ўзначаліла штаб паўстання супраць урада прэзідэнта Нго Дзінь З’ема у роднай правінцыі Бенчэ, які стаў пачаткам партызанскай вайны ў дэльце Меконг.

З 1961 года — старшыня Саюза жанчын за вызваленне Паўднёвага В’етнама, намеснік галоўнакамандуючага ўзброенымі сіламі вызвалення Паўднёвага В’етнама.

З 1964 года — член Прэзідыума ЦК Нацыянальнага Фронту вызвалення Паўднёвага В’етнама.

Пасля заканчэння ў 1975 годзе В’етнамскай вайны і аб’яднання краіны працавала ў ЦК Камуністычнай партыі В’етнама.

Стала першай жанчынай, якая атрымала воінскае званне генерал-маёра В’етнамскай народнай арміі.

З 1987 года да канца жыцця выконвала абавязкі старшыні Нацыянальнага сходу (віцэ-прэзідэнта) Сацыялістычнай Рэспублікі В’етнам.

## Узнагароды 
* 1968 — Міжнародная Ленінская прэмія «За ўмацаванне міру паміж народамі».
* 1973 — Ордэн Дружбы народаў (першае ў гісторыі ўзнагароджанне гэтым Савецкім ордэнам замежнага грамадзяніна — Указ Прэзідыума Вярхоўнага Савета СССР ад 7 сакавіка 1973 года).

## Спасылкі 
* Нгуен Тхі Дзінь у Вялікай савецкай энцыклапедыі
* Фота: Нгуен Тхі Дзінь і Герман Цітоў

Катэгорыя:Дэпутаты Нацыянальнага сходу В’етнама
Катэгорыя:Постаці В’етнамскай вайны
Катэгорыя:Жанчыны ў войнах
Катэгорыя:Рэвалюцыянеры В’етнама
Спіс універсітэтаў штата Небраска

У штаце Небраска (ЗША) дзейнічаюць дзяржаўныя і прыватныя ўніверсітэты.

## Дзяржаўныя 
* Небраскаўскі ўніверсітэт у Керні
* Небраскаўскі ўніверсітэт у Лінкальне
* Небраскаўскі ўніверсітэт у Омасе

## Прыватныя 
* Белв'юскі ўніверсітэт
* Доанаўскі ўніверсітэт
* Крэйтанскі ўніверсітэт
* Мідлэндскі ўніверсітэт
* Небраскаўскі Уэсліянскі ўніверсітэт
* Небраскаўскі ўніверсітэт «Канкордыя»

Небраска
Спіс універсітэтаў штата Мінесота

У штаце Мінесота (ЗША) дзейнічаюць дзяржаўныя і прыватныя ўніверсітэты.

## Дзяржаўныя 
* Беміджыўскі дзяржаўны ўніверсітэт
* Метрапалітарны дзяржаўны ўніверсітэт
* Мінесоцкі дзяржаўны ўніверсітэт у Манката
* Мінесоцкі дзяржаўны ўніверсітэт у Мурхедзе
* Мінесоцкі паўднёва-заходні дзяржаўны ўніверсітэт
* Мінесоцкі ўніверсітэт
* Мінесоцкі ўніверсітэт у Дулуце
* Мінесоцкі ўніверсітэт у Крукстане
* Мінесоцкі ўніверсітэт у Морысе
* Мінесоцкі ўніверсітэт у Рочэстэры
* Сент-Клаўдскі дзяржаўны ўніверсітэт
* Уайнонскі дзяржаўны ўніверсітэт

## Прыватныя 
* Аўгсбургскі ўніверсітэт
* Бэтэльскі ўніверсітэт
* Глабальны ўніверсітэт «Віфанія»
* Мінесоцкі ўніверсітэт Святой Марыі
* Паўночна-Заходні ўніверсітэт навук аб здароўі
* Паўночна-Заходні ўніверсітэт у Сент-Поле
* Паўночны Цэнтральны ўніверсітэт
* Універсітэт «Канкордыя»
* Універсітэт «Капэла»
* Універсітэт Святога Томаса
* Універсітэт Святой Кацярыны
* Уолдэнскі ўніверсітэт
* Хэмлайнскі ўніверсітэт

Мінесота
Шафіа Ахмед аш-Шэйх

**Шафіа (аш-Шафі) Ахмед аш-Шэйх** (, ; 2 мая 1924, Шэндзі ‒ 26 ліпеня 1971, Хартум) — дзеяч суданскага і міжнароднага рабочага руху.

## Біяграфія 
Нарадзіліся ў горадзе Шэндзі ў сям’і племя джа’алін. Скончыў рамеснае вучылішча ў горадзе Атбара, працаваў рабочым-чыгуначнікам і ў чыгуначных майстэрнях.

Прымаў актыўны ўдзел у рабочым і камуністычным руху краіны. У 1947 годзе ўдзельнічаў у стварэнні першага ў Судане прафсаюза чыгуначнікаў, стаў яго генеральным сакратаром і заклаў асновы будучай Усеагульнай Федэрацыі рабочых прафсаюзаў Судана (Саюза рабочых Судана), у 1948 годзе быў прызначаны памочнікам генеральнага сакратара праффедэрацыі. З 1950 года сакратар, а затым генеральны сакратар Усеагульнай федэрацыі рабочых прафсаюзаў Судана.

З 1946 года быў членам Суданскай Камуністычнай партыі (СКП). У 1951 годзе быў абраны членам Цэнтральнага камітэта партыі, а затым сакратаром ЦК і членам Палітбюро ЦК СКП. За сваю дзейнасць неаднаразова падвяргаўся рэпрэсіям з боку ўладаў, арыштам і турэмнаму зняволенню (так, за супраціў ваеннаму рэжыму Ібрахіма Аббуда быў прысуджаны да пяці гадоў турмы ў 1959 годзе).

У 1957 годзе ў 33-гадовым узросце стаў віцэ-старшынёй Сусветнай федэрацыі прафсаюзаў, ператварыўшыся ў аднаго з самых маладых рабочых лідараў у міжнародным прафсаюзным руху. Знаходзячыся ў турме, быў узнагароджаны Міжнародны медаль Міру, якую змог атрымаць пасля вызвалення ў 1964 годзе, калі 55 прафсаюзаў зноў абралі яго памочнікам генеральнага сакратара Федэрацыі рабочых прафсаюзаў Судана.

Калі пасля кастрычніцкага паўстання быў сфармаваны пераходны ўрад Сіра аль-Хаціма Аль-Халіфы, Шафія як прадстаўнік працоўнага класа быў прызначаны міністрам Аб’яднанага нацыянальнага фронту на перыяд з кастрычніка 1964 па люты 1965 года; яго жонка Фаціма Ахмед Ібрахім таксама заняла міністэрскую пасаду (па квоце Саюза Суданскіх жанчын).

З 1965 года — член Сусветнага Савета Міру. З чэрвеня 1967 года ўзначальваў Суданскі Камітэт абароны правоў арабскіх народаў, сфармаваны ў адказ на Шасцідзённую вайну. У 1970 годзе ўзнагароджаны Міжнароднай Ленінскай прэміяй «За ўмацаванне міру паміж народамі» за 1968 і 1969 гады.

У 1971 годзе пасля перавароту групы леванастроеных афіцэраў і контрперавароту суданскія ўлады генерала Джафара Мухамеда Німейры абвінавацілі Шафіа і іншых прадстаўнікоў кіраўніцтва камуністычнай партыі (такіх, як Абд аль-Халік Махджуб і Джозеф Гаранг) у прыналежнасці да спробы дзяржаўнага перавароту і пакаралі смерцю па прыгаворы ваеннага трыбунала. Перад павешаннем сам накінуў на сябе вяроўку і абвясціў: «Няхай жыве Суданскі народ! Няхай жыве рабочы клас!».

Катэгорыя:Пакараныя смерцю рэвалюцыянеры
Катэгорыя:Пакараныя смерцю палітыкі
Катэгорыя:Прафсаюзныя дзеячы
Радчыцк (гміна)

**Гміна Радчыцк** () — вясковая гміна ў міжваеннай Польшчы, якая ўваходзіла ў склад Пінскага (1919—1922) і Столінскага (1923—1928) паветаў Палескага ваяводства. Сядзіба была размешчана ў Радчыцку.

## Гісторыя 
Пачаткова гміна ўтворана ў складзе Пінскага павета. З 1 студзеня 1923 года гміна ўвайшла ў склад новаўтворанага Столінскага павета. 1 красавіка 1927 года да гміны далучаны горад Гарадная.

18 красавіка 1928 г. гміна скасавана, яе тэрыторыя ўключана ў склад гмін Столін (у тым ліку Гарадная) і Плотніца.

## Населенныя пункты 
Згодна з першым перапісам насельніцтва Польшчы, які прайшоў 30 верасня 1921 года, у гміне налічвалася 6862 чалавекі.

## Крыніцы 
Катэгорыя:Гміны Пінскага павета
Катэгорыя:Гміны Столінскага павета
Катэгорыя:З’явіліся ў 1919 годзе
Катэгорыя:Зніклі ў 1928 годзе